BERKI VIOLA ÖSZTÖNDÍJ 2018



A Berki Viola Közalapítvány Kuratóriuma pályázatot ír ki 60. életévét 2018-ban betöltött vagy annál idősebb, Magyarországon élő képzőművész támogatására. A támogatás – melynek összege 200 000 Ft, - elnyerhető egy részletes szakmai önéletrajz és fotókkal illusztrált művészi bemutatkozás benyújtásával, melyből kiderül a pályázó tevékenységi köre, eddigi szakmai életútja (CD-t is elfogadunk).

Kérjük a Tisztelt Pályázót, a jelenlegi munkásságának bemutatása mellett – az örökhagyó Berki Viola művésznő rendelkezése alapján – jelenlegi életkörülményeit, jövedelmi viszonyait is tüntesse fel; ezek a jellemzők az azonos minőségű pályázatok esetében sorolási szempontként kerülnek számbavételre. A Kuratórium a feltételeknek megfelelő pályázók között előnyben részesíti azokat, akiknek művészete Berki Viola stílusával összhangban van.

**Pályázat beadásának határideje:** 2018. május 11.

**Postacím:**

Kiskunhalas Város Önkormányzatának Thorma János Múzeuma

6400 Kiskunhalas

Köztársaság utca 2.

**A borítékra kérjük ráírni:**

Berki Viola Ösztöndíj 2018

A díjazott személyéről a Berki Viola Közalapítvány Kuratóriuma dönt.

A pályaművek benyújtása csak postai úton lehetséges.

**Eredményhirdetés:** 2018. június 29.

**A pályázattal kapcsolatos további információk:**

Tóth Mariann

Berki Viola Közalapítvány titkár

Tel.: 77/422-864